Vi ønsker, at du er opmærksom på de konsekvenser, det kan have, at du melder dig ud af vores a-kasse. Du mister din ret til dagpenge, hvis du bliver ledig på et tidspunkt eller står mellem to jobs, hvis du melder dig ud. Denne ret er ikke lige til at optjene igen, da det kræver, at du skal melde dig ind igen, betale et helt år og være fuldtidsansat i samme periode for at genoptjene retten til dagpenge. Derfor skal du sikre dig, at du er klar over disse konsekvenser. Hvis du alligevel ønsker at melde dig ud af a-kasse systemet, så skal du udfylde en blanket i vores selvbetjening. Herfra behandler vi din udmeldelse, og kontakter dig telefonisk for at sikre, at alt er, som det skal være i lige præcis din situation, inden vi melder dig ud. Vi vil nødigt have, at du mister dine rettigheder, uden at vi har gjort det klart, hvad det betyder. Vi er her for at hjælpe dig og sikre den bedste afsked, hvis du ønsker at melde dig ud.